Klasa:

Ur. broj:

Splitu, 17.12.2024.

**OBJAŠNJENJE IZMJENA PRIJEDLOGA FINANCIJSKOG PLANA 2025. SA PROJEKCIJAMA 2026. I 2027. GODINE NA DAN 17.12.2024.**

Dajem kratko objašnjenje Izmjena Prijedloga Financijskog plana 2025. sa projekcijama 2026. i 2027. godine u odnosu na Prijedlog istog Financijskog plana donesenog 20.11.2024. na Redovnoj sjednici Fakultetskog vijeća.

Naime, nakon donošenja Državnog proračuna od strane Hrvatskog Sabora, Ministarstvo znanosti, obrazovanja i mladih dostavilo nam je izmijenjeni Prijedlog Financijskog plana u zbrojnom iznosu.

Na temelju tih podataka i limita aktivnosti dostavljenih od strane Sveučilišta u Splitu, iste promjene moramo i mi napraviti u našem već usvojenom Financijskom planu od strane Fakultetskog vijeća.

Promjene su napravljene na Općim prihodima i primicima (izvor 11):

* Redovna djelatnost Sveučilišta u Splitu – plaće i ostale naknade radnicima (smanjenje sa 7.203.605 € na 7.133.761 €)
* Programsko financiranje javnih i visokih učilišta. Tu se nalazi Temeljno financiranje materijalnih troškova nastavne djelatnosti Fakulteta te Visoko institucionalno financiranje znanstvene i umjetničke djelatnosti Fakulteta (tzv. Osobna programska sredstva). Povećanje je na Osobnim programskim sredstvima za 2026. i 2027. godinu (sa 549.915 € na 567.477 € u 2026. i sa 549.915 € na 567.567 € u 2027. godini).

Zbog toga, izmijenjeni Prijedlog Financijskog plan 2025. sa projekcijama 2026. i 2027. godine ponovo dajemo na usvajanje Fakultetskom vijeću.

Napomena: Navedeni Financijski plan mora se prema Zakonu o proračunu donijeti do 31.12.2024. godine.

Voditelj Financijsko računovodstvene službe Dekanica Tomislav Milat, dipl. oec. Prof. dr. sc. Ina Reić Ercegovac